RESOLUCIÓN do 23 de xuño de 2008, da Dirección Xeral de Saúde Pública, pola que se fai pública a realización dun curso homologado de nivel básico para a obtención do carné de aplicadores/manipuladores de praguicidas de uso ambiental e uso na industria alimentaria (tratamentos DDD).
CONSELLERÍA DE SANIDADE — III. OUTRAS DISPOSICIÓNS — 17/07/2008

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, polo que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán, aos organismos responsables, na comunidade autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicadores/manipuladores de praguicidas de uso ambiental e uso na industria alimentaria, nivel básico, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade Sociedade Cooperativa de Profesores de Autoescolas Coruña (COPACO), de acordo coas seguintes bases:
1. Denominación do curso:
Curso para a capacitación de aplicadores/manipuladores de praguicidas de uso ambiental e uso na industria alimentaria. Nivel básico.
2. Entidade organizadora.
Sociedade Cooperativa de Profesores de Autoescolas Coruña (COPACO).
3. Data.
Os días 17, 18 e 19 de outubro de 2008.
4. Lugar de realización.
Instalacións Autoescolas COPACO.
Ronda de Outeiro, 112-1º. 15007 A Coruña.
5. Número de prazas.
30 alumnos.
6. Dirixido a.
Todo o persoal auxiliar dos servizos de aplicación de praguicidas de uso ambiental e uso na industria alimentaria, non clasificados como moi tóxicos, e persoal de establecementos que manipulen os ditos produtos.
7. Criterios de selección.
Por rigorosa orde de recepción da solicitude de inscrición.
8. Presentación de solicitudes.
Solicitude segundo modelo anexo I.
9. Data límite de presentación de instancias.
Ata o 10 de outubro de 2008.
10. Programa.
Ver referencia pdf "13800D006P015.PDF"
11. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e en caso de superalas expedirá o certificado correspondente co que poderá solicitar á Dirección Xeral de Saúde Pública da Consellería de Sanidade o carné de aplicador/manipulador de praguicidas de uso ambiental e na industria alimentaria, nivel básico.
Santiago de Compostela, 23 de xuño de 2008.
Ramón Medina González-Redondo
Director xeral de Saúde Pública
ANEXO I
Ficha de solicitude de inscrición
Curso de capacitación para aplicadores de praguicidas de uso ambiental e uso na industria alimentaria. Nivel básico
Entidade organizadora:
Sociedade Cooperativa de Profesores de Autoescolas Coruña (COPACO).
Datas:
Os días 17, 18 e 19 de outubro de 2008.
Lugar de realización do curso:
Instalacións Autoescolas Copaco.
Ronda de Outeiro, 112-1º. 15007 A Coruña.
Duración:
20 horas teórico/prácticas e 1 hora de exame.
Horario:
O día 17 de outubro de 15.00 a 22.00h e os días 18 e 19 de outubro de 8.00 a 15.00h.
Nº de prazas:
30 alumnos.
Presentación de solicitudes:
Enviarase a ficha de inscrición a Autoescolas Copaco por correo Ronda de Outeiro, 112-1º. 15007 A Coruña, tel.: 981 24 57 15, por fax: 981 24 57 15 ou por correo electrónico copaco@formaster.org, acompañada de:
-Xustificante de ingreso de 200 euros/alumno na conta Autoescolas Copaco de Caixa Galicia co número 2091 0063 03 3040013440.
Data límite de presentación de solicitudes:
Ata o 10 de outubro de 2008.
Criterio de selección:
Por rigorosa orde de recepción da solicitude xunto co xustificante de pagamento.
Ver referencia pdf "13800D006P015.PDF"